Publication: Magyar Közlöny
Issue: MK-2002-166 (Year: 2002, Number: 166)
Era: 1990-2004
Section: 20 Kihirdette az 151/2000. (IX. 1.) Korm. rendelet.
Paragraph Index: 1347

20 Kihirdette az 151/2000. (IX. 1.) Korm. rendelet. 2002/166. szám .2 Az országos közforgalmú, az „E” és a közforgalmú medencés kikötõt telelésre igénybe vehetõ terület biztosításával kell tervezni. .3 A telelés céljára is szolgáló kikötõ helyét és befogadóképességét a hajóforgalom biztonsága, továbbá a hajózási idény kihasználhatósága figyelembevételével kell tervezni. .4 Az átkelõhely bejáró rámpáját az utasok és a gépjármûvek egyidejû ki- beszállítására alkalmas módon kell tervezni. 2.2.5. Biztonság .1 Telelésre is szolgáló kikötõ céljára csak olyan medencét szabad kijelölni, amelyben az úszólétesítmény a zajló jégtõl, illetve jégnyomástól védett, illetve védelme megfelelõ mûtárgyakkal biztosítható. .2 Medencés kikötõ bejárati csatornájából való ki- és behajózás, valamint a folyami nyíltvízi kikötõnél a hajó mozgásának, várakozásának akadálytalanságát biztosítani kell. .3 Medencés kikötõ bejárati csatornájának torkolatában a folyón a torkolat felett 300 m és a torkolat alatt 500 m körzetben mederkábelt, medercsövet vagy hasonló mûtárgyat olyan mélységben szabad elhelyezni, hogy a hajók horgonyainak használatát ne korlátozza; a fektetési mélységet az ott közlekedõ hajótípusoktól, valamint a meder talajától függõen külön jogszabályban meghatározottak figyelembevételével a hajózási hatóság állapítja meg. Ha a kikötõ a nyomvonalas létesítmény után létesül, akkor üzemeltetési rendjében ezt a tényt figyelembe kell venni, illetve az engedély megtagadható, vagy feltételekhez köthetõ. .4 A folyami nyíltvízi kereskedelmi kikötõ feletti vagy alatti csatlakozó folyószakaszon megfelelõ veszteglõhelyet kell létesíteni. .5 A folyami nyíltvízi kikötõ hajózási és vízi létesítményeit zajló jég elleni védelemmel kell ellátni. .6 Keskeny folyókon vagy folyószakaszon a folyami nyíltvízi kikötõ közelében fordítóhelyet kell biztosítani. .7 A hajó és a part között közlekedõ személyek részére a függõleges partfalakba hajóállásonként lépcsõt kell beépíteni. Tavi kikötõnél az átcsapó hullámok elsodró hatása ellen hullámtörõ falat kell létesíteni. .8 A személykikötõnél a személyforgalom lebonyolításához — beleértve a mozgáskorlátozottak ki- és beszállításához — szükséges berendezéseket is biztosítani kell. .9 A kikötõben és a kikötõ bejáratában a HSZ elõírásai szerinti és a hajózási hatóság által engedélyezett jelzõeszközöket kell elhelyezni. .10 A kikötõbakokat a véletlen kötélkiakadás ellen biztosító formára kell kialakítani, azonban a kötél egyszerû kiakasztását biztosítani kell. .11 A kikötõben a hajók kikötési helyeit, a közlekedési utakat és a munkahelyeket (munkaterületeket) az egyéb jogszabályokban és szabályzatokban elõírt erõsségû fénnyel kell megvilágítani. .12 A kikötõ rakpartján vízbe esett személyek kimentésére szolgáló (jóváhagyott) mentõeszközöket kell elhelyezni, nagyhajók fogadására alkalmas kikötõhelyenként legalább egy — személykikötõnél két, kishajó kikötõknél hat kishajónként egy, csónakkikötõ esetén pedig tíz csónakonként egyegy kötéllel ellátott mentõgyûrût és személyek mentésére alkalmas csáklyát. A kihelyezett mentõeszközöket jól láthatóan kell megjelölni, és azokat folyamatosan használatra kész állapotban kell tartani. A mentõeszközöket a partéltõl 10 méter távolságon belül kell elhelyezni. A személykikötõkben az utasok ki-beszállítására megnyitott beszállóhelyet legalább 1 méter magas korlátokkal kell a partfal szélétõl elválasztani úgy, hogy a korlát és a partél közötti legalább 0,6 m széles járófelület alkalmas legyen a kikötõi mûveletekhez szükséges munkák biztonságos végzésére. .13 A veszélyes áruk rakodására szolgáló kikötõben biztosítani kell a veszélyes áruk nemzetközi belvízi szállításának szabályzatában (a továbbiakban: ADN) 21 a hajók számára elõírt biztonsági és környezetvédelmi rendszerek kiszolgálását. .14 A veszélyes áruk rakodására szolgáló kikötõk raktározási építményeit, területeit úgy kell tervezni és kialakítani, hogy a levegõ, a talaj, a felszíni, illetõleg felszín alatti vizek szennyezõdése kizárható legyen. Az esetleges környezetszennyezés szakszerû mentéséhez megfelelõ anyagokat és eszközöket kell az építményben vagy a területen tárolni. .15 A veszélyes áruk rakodására szolgáló kikötõ tervezésénél az egyéb jogszabályok és szabályzatok tûzvédelemmel kapcsolatos elõírásait is meg kell tartani. .16 A veszélyes áru rakodására szolgáló kikötõt az ADN-ben és az egyéb hajózási jogszabályokban elõírt biztonsági távolságok figyelembevételével kell tervezni. .17 Veszélyes áru rakodására szolgáló kikötõhöz vagy kikötõhelyhez 300 méternél kisebb távolságában nem tervezhetõ nyíltvízi fordítóhely, másik kikötõ bejárata, utasforgalmi építmény (az üzemanyag-szolgáltató, illetve ipari tevékenységet végzõ helytõl tartandó távolságot a hajózási hatóság esetenként állapítja meg).

Source: https://magyarkozlony.hu/hivatalos-lapok/c9e306748d4d7a093e6d2488c3e090b0e43b0d65/dokumentumok/6e6779201a54b249becee377b75b90edd38f5c22/letoltes